C 70/20

Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2020/C 70/05)

Šis paziņojums publicēts saskaņā ar Komisijas Deleģētās regulas (ES) 2019/33 17. panta 5. punktu (1).

PAZIŅOJUMS PAR STANDARTA GROZĪJUMA APSTIPRINĀŠANU

“Coteaux du Layon”

PDO-FR-A0826-AM02

Paziņojuma datums: 2019. gada 13. novembris.

APSTIPRINĀTĀ GROZĪJUMA APRAKSTS UN PAMATOJUMS

1. Ģeogrāfiskie nosaukumi

1. nodaļas II iedaļas 1. punktā pēc vārda “pašvaldība” pievieno vārdkopu “(vai deleģētās pašvaldības, ja tādas ir)”.

Dažas pašvaldības, pēc kuru nosaukumiem drīkst rakstīt ACVN “Coteaux du Layon”, nesen tika apvienotas. Jauno (pēc apvienošanas izveidoto) pašvaldību ietvaros tās joprojām ir saglabājušas deleģēto pašvaldību statusu. Kamēr tās pastāv šādā statusā, vietējā pašvaldību struktūrā tās saglabā noteiktu teritoriālo nozīmi.

Tika grozīta tikai II nodaļa. Pārējā specifikācijas tekstā, kad ir runa par “pašvaldībām”, kuru nosaukumus drīkst rakstīt pēc ACVN, nav nekādas atšķirības starp vienkārši pašvaldībām un deleģētajām pašvaldībām.

Šis grozījums vienoto dokumentu neietekmē.

2. Ģeogrāfiskais apgabals

Ģeogrāfisko apgabalu groza šādi:

“a) - Visi ražošanas posmi notiek ģeogrāfiskajā apgabalā, kura perimetrā, pamatojoties uz 2018. gada oficiālo administratīvi teritoriālo klasifikatoru, aptverta šādu Maine-et-Loire departamenta pašvaldību teritorija: Aubigné-sur-Layon, Beaulieu-sur-Layon, Bellevigne-en-Layon (agrākās deleģēto pašvaldību Champ-surLayon, Faveraye-Mâchelles, Faye-d’Anjou, Rablay-sur-Layon un Thouarcé teritorijas), Chalonnes-sur-Loire, Chaudefonds-sur-Layon, Chemillé-en-Anjou (agrākās deleģēto pašvaldību Chanzeaux un La Jumellière teritorijas), Cléré-surLayon, Doué-en-Anjou (agrākās deleģēto pašvaldību Brigné, Concourson-sur-Layon, Saint-Georges-sur-Layon un Les Verchers-sur-Layon teritorijas), Lys-Haut-Layon (agrākās deleģēto pašvaldību La Fosse-de-Tigné, Nueil-sur-Layon, Tancoigné, Tigné un Trémont teritorijas), Passavant-sur-Layon, Rochefortsur-Loire, Terranjou (agrākās deleģēto pašvaldību Chavagnes un Martigné-Briand teritorijas), Val-du-Layon (agrākās deleģēto pašvaldību Saint-Aubin-de-Luigné un Saint-Lambert-du-Lattay teritorijas). Kartogrāfijas dokumenti, kuros attēlots ģeogrāfiskais apgabals, ir pieejami Valsts izcelsmes un kvalitātes institūta tīmekļvietnē.

b) - Vīniem, kurus drīkst apzīmēt ar norādi “premier cru” [pirmšķirīgs vīns], kas papildināta ar ģeogrāfisko nosaukumu “Chaume”, visi ražošanas posmi notiek ģeogrāfiskajā apgabalā, kura perimetrā, pamatojoties uz 2018. gada oficiālo administratīvi teritoriālo klasifikatoru, aptverta šādas Maine-et-Loire departamenta pašvaldības teritorija: Rochefort-sur-Loire. Kartogrāfijas dokumenti, kuros attēlots ģeogrāfiskais apgabals, ir pieejami Valsts izcelsmes un kvalitātes institūta tīmekļvietnē.”

Redakcionāls grozījums: jaunajā administratīvo vienību sarakstā ir ņemta vērā teritoriju apvienošana un citas izmaiņas administratīvajā zonējumā, kas notikušas laikā pēc specifikācijas apstiprināšanas. Lai palielinātu juridisko noteiktību, šim sarakstam ir atsauce uz oficiālā administratīvi teritoriālā klasifikatora spēkā esošo redakciju, ko katru gadu publicē INSEE. Ģeogrāfiskā apgabala ārējās robežas nekādi netiek mainītas.

Visbeidzot, lai uzlabotu sabiedrības informētību, tiek pievienota norāde par kartogrāfisko dokumentu, kas raksturo ģeogrāfisko apgabalu, pieejamību INAO tīmekļa vietnē.

Attiecīgi ir grozīts vienotā dokumenta 6. punkts, kas attiecas uz ģeogrāfisko apgabalu.

3. Noteiktais zemesgabalu apgabals

ACVN “Coteaux du Layon” specifikācijas 1. nodaļas IV iedaļas 2. punkta pirmajā daļā pēc vārdkopas “2007. gada 5. septembrī” pievieno vārdkopu “un 2017. gada 19. janvārī”.

Šis grozījums izdarīts, lai pievienotu datumu, kurā kompetentā valsts iestāde apstiprināja ražošanas ģeogrāfiskajā apgabalā ietilpstošā noteiktā zemesgabalu apgabala demarkācijas izmaiņas. Zemesgabalu noteikšana nozīmē ar attiecīgo aizsargāto cilmes vietas nosaukumu apzīmēta produkta ražošanai piemērotu zemesgabalu noteikšanu ražošanas ģeogrāfiskā apgabala ietvaros.

Šis grozījums vienoto dokumentu neietekmē.

4. Tiešās apkaimes apgabals

Pašvaldību sarakstu 1. nodaļas IV iedaļas 3. punkta a) apakšpunktā aizstāj ar šādu:

“— Deux-Sèvres Departamentā: Argenton-l’Église, Bouillé-Loretz, Brion-prèsThouet, Louzy, Mauzé-Thouarsais, Oiron, Saint-Cyr-la-Lande, Sainte-Radegonde, Sainte-Verge, Saint-Martin-de-Mâcon, Saint-Martin-de-Sanzay, Thouars, Tourtenay un Val en Vignes (agrākās deleģēto pašvaldību Bouillé-Saint-Paul un Cersay teritorijas);

— Indre-et-Loire Departamentā: Saint-Nicolas-de-Bourgueil;

— Loire-Atlantique Departamentā: Ancenis, Le Loroux-Bottereau, Le Pallet, La Remaudière, Vair-sur-Loire (agrākā deleģētās pašvaldības Anetz teritorija) un Vallet;

— Maine-et-Loire Departamentā: Allonnes, Angers, Antoigné, Artannes-surThouet, Blaison-Saint-Sulpice (agrākās deleģēto pašvaldību Blaison-Gohier un Saint-Sulpice teritorijas), Bouchemaine, Brain-sur-Allonnes, Brézé, Brissac Loire Aubance (agrākās deleģēto pašvaldību Alleuds, Brissac-Quincé, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne, Saint-Saturnin-sur-Loire, Saulgé-l’Hôpital un Vauchrétien teritorijas), Brossay, Cernusson, Chacé, Champtocé-sur-Loire, Chemillé-en-Anjou (agrākā deleģētās pašvaldības Valanjou teritorija), Cizay-la-Madeleine, Le CoudrayMacouard, Courchamps, Denée, Dénezé-sous-Doué, Distré, Doué-en-Anjou (agrākās deleģēto pašvaldību Forges, Meigné un Montfort teritorijas), Épieds, Fontevraud-l’Abbaye, Les Garennes sur Loire (agrākās deleģēto pašvaldību Juigné-sur-Loire un Saint-Jean-des-Mauvrets teritorijas), Gennes-Valde-Loire (agrākās deleģēto pašvaldību Chênehutte-Trêves-Cunault, Gennes, Grézillé, Saint-Georges-des-Sept-Voies un Le Thoureil teritorijas), Huillé, Ingrandes-Le-Fresne sur Loire (agrākā deleģētās pašvaldības Ingrandes teritorija), Jarzé Villages (agrākā deleģētās pašvaldības Lué-en-Baugeois teritorija), Louresse-Rochemenier, Lys-Haut-Layon (agrākās deleģēto pašvaldību Cerqueux-sous-Passavant un Vihiers teritorijas), Mauges-sur-Loire (agrākās deleģēto pašvaldību La Chapelle-Saint-Florent, Le Marillais, Le Mesnil-en-Vallée, Montjean-sur-Loire, La Pommeraye, Saint-Florentle-Vieil, Saint-Laurent-de-la-Plaine un Saint-Laurent-du-Mottay teritorijas), Mazé-Milon (agrākās deleģēto pašvaldību Fontaine-Milon teritorijas), Montilliers, Montreuil-Bellay, Montsoreau, Mozé-sur-Louet, Mûrs-Erigné, Orée-d’Anjou (agrākās deleģēto pašvaldību Bouzillé, Champtoceaux, Drain, Landemont, Liré, Saint-Laurent-des-Autels un La Varenne teritorijas), Parnay, La Possonnière, Le Puy-Notre-Dame, Rou-Marson, Saint-Cyr-en-Bourg, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Just-sur-Dive, SaintMacaire-du-Bois, Saint-Martin-du-Fouilloux, Saint-Melaine-sur-Aubance, Saint-Sigismond, Saumur, Savennières, Soucelles, Soulaines-sur-Aubance, SouzayChampigny, Terranjou (agrākā deleģētās pašvaldības Notre-Dame-d’Allençon teritorija), Tuffalun (agrākās deleģēto pašvaldību Ambillou-Château, Louerre un Noyant-la-Plaine teritorijas), Turquant, Les Ulmes, Varennes-sur-Loire, Varrains, Vaudelnay, Verrie, Verrières-en-Anjou (agrākās deleģēto pašvaldību Pellouailles-les-Vignes un Saint-Sylvain-d’Anjou teritorijas) un Villevêque;

— Vienne Departamentā: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay un Les Trois-Moutiers.”

Pašvaldību sarakstu 1. nodaļas IV iedaļas 3. punkta b) apakšpunktā aizstāj ar šādu:

“Aubigné-sur-Layon, Beaulieu-sur-Layon, Bellevigne-en-Layon (agrākās deleģēto pašvaldību Champ-sur-Layon, Faveraye-Mâchelles, Faye-d’Anjou, Rablay-sur-Layon un Thouarcé teritorijas), Brissac Loire Aubance (agrākās deleģēto pašvaldību Brissac-Quincé un Vauchrétien teritorijas), Chalonnes-sur-Loire, Chaudefonds-sur-Layon, Chemillé-en-Anjou (agrākās deleģēto pašvaldību Chanzeaux teritorijas), Denée, Doué-en-Anjou (agrākās deleģēto pašvaldību Brigné un Les Verchers-sur-Layon teritorijas), Mauges-sur-Loire (agrākās deleģēto pašvaldību Montjean-sur-Loire un La Pommeraye teritorijas), Mozé-sur-Louet, Savennières, Soulaines-sur-Aubance, Terranjou (agrākās deleģēto pašvaldību Chavagnes, Martigné-Briand un Notre-Dame-d’Allençon teritorijas) un Val-du-Layon (agrākās deleģēto pašvaldību Saint-Aubin-de-Luigné un Saint-Lambert-du-Lattay teritorijas).”

Tas ļauj ņemt vērā dažādās pašvaldību apvienošanas, kas notika pēc iepriekšējās specifikācijas redakcijas pieņemšanas. Tiešās apkaimes apgabala ārējās robežas nekādi netiek mainītas.

Attiecīgi ir grozīts vienotā dokumenta 9. punkts, kas attiecas uz papildu nosacījumiem.

5. Agrovides noteikums

1. nodaļas VI iedaļas 2. punktā pievieno šādu tekstu: “Rindstarpās obligāti jānodrošina kontrolējama savvaļā saaugušu vai sētu augu sega; ja šādas augu segas nav, operators veic augsnes apstrādi, lai nodrošinātu savvaļas augu augšanas ierobežošanu, vai pamatoti izmanto tādus biokontroles līdzekļus, kurus apstiprinājušas par vīnkopību atbildīgās valsts iestādes. Ja zemesgabalā izmanto biokontroles herbicīdus, citu herbicīdu lietošana ir aizliegta.”

Šis grozījums ir saistīts ar operatoru lietoto metožu pašreizējo attīstību, kura ir par labu agrovides prasību ievērošanai visos Anžū [Anjou] vīndārzos. Tas apliecina, ka tehniskajos jautājumos arvien vairāk tiek ņemti vērā vides apsvērumi. Atbalstot augu segas izveidi vai mehanizētu ravēšanu, vai biokontroles līdzekļu izmantošanu, tiek samazināta ķīmisko herbicīdu lietošana. Šādai herbicīdu lietošanas samazināšanai vajadzētu pastiprināt vīnkopības augšņu aizsardzību un saglabāt to dabiskās funkcijas (auglību, bioloģisko daudzveidību un bioloģisko attīrīšanos), lai uzlabotu vīna kvalitāti un autentiskumu un nostiprinātu teritorijas nozīmību.

Šis grozījums neietekmē vienoto dokumentu.

6. Paziņojums par vīnogu ražas novākšanas sākumu

1. nodaļas VII iedaļas 1. punktā teikums “Ražas novākšanas sākuma datumu nosaka saskaņā ar Lauku un jūras zvejas kodeksa D.645-6. panta noteikumiem” tiek svītrots.

Ražas novākšanas sākuma datuma noteikšana mūsdienās vairs nav nepieciešama, jo operatoriem tagad ir plašs instrumentu klāsts, kas ļauj iespējami precīzi novērtēt vīnogu gatavības pakāpi. Katram operatoram ir dažādas ierīces un aprīkojums – gan individuāls, gan kolektīvs, ar ko var precīzi noteikt optimālo ražas novākšanas sākuma datumu katrā zemesgabalā atbilstoši ražošanas mērķiem.

Šis grozījums vienoto dokumentu neietekmē.

7. Vīna darītavas jauda

1. nodaļas IX iedaļas 1. punkta d) apakšpunktā teikums “Katra operatora vīna darītavas (vinifikācijas) jauda vismaz 1,4 reizes pārsniedz vidējo saimniecības ražas apjomu pēdējos piecos gados” tiek aizstāts ar teikumu “Katra operatora vīna darītavas (vinifikācijas) jauda ir vismaz 1,4 reizes lielāka par pēdējos piecos gados vidējo vīnā pārraudzēto apjomu.”

Specifikācijā bija sniegta atsauce nevis uz tilpumietilpību (izsakot hl vai m3), bet uz ražas lielumu, proti, uz ražas tilpuma attiecību pret ražošanas platību (izsakot, piemēram, hektolitros uz hektāru, hl/ha). Ierosinātais grozījums ļauj novērst šo neatbilstību apjoma aspektā, neko neizmainot pēc būtības (minimālais rādītājs vienmēr 1,4 reizes pārsniedz saimniecībā pārstrādāto vīnogu vidējo apjomu iepriekšējās sezonās).

Šis grozījums vienoto dokumentu neietekmē.

8. Vīna aprite

Tiek svītrots 1. nodaļas IX iedaļas 5. punkta b) apakšpunkts attiecībā uz datumu, kad atļauta vīnu laišana apritē starp apstiprinātiem noliktavu turētājiem.

Šis grozījums vienoto dokumentu neietekmē.

9. Saikne ar ģeogrāfisko apgabalu

Saikne ir pārskatīta, atjauninot attiecīgo pašvaldību skaitu (27 pašvaldību vietā – 13). Attiecībā uz saikni tiek norādīts, ka vidējā temperatūra ir gada vidējā temperatūra.

Attiecīgi ir grozīts vienotā dokumenta 8. punkts, kas attiecas uz saikni.

10. Pārejas pasākums

1. nodaļas XI iedaļā tiek pievienots šāds teksts: “Noteikumi par pienākumu rindstarpās obligāti nodrošināt kontrolējamu savvaļā saaugušu vai sētu augu sega vai, ja šīs augu segas nav, pienākums operātoram veikt augsnes apstrādi vai izmantot bioloģiskās kontroles līdzekļus, lai ierobežotu savvaļas augu augšanu, neattiecas uz vīnadārziem, kuri jau ir iekopti (izveidoti) šīs specifikācijas apstiprināšanas dienā un kuros rindstarpu platums nepārsniedz 1,70 metrus.”

Pārejas pasākums ļauj nepiemērot sodu par tādiem vīnogulājiem, kuru pašreizējais audzēšanas veids nav pielāgots agrovies prasībām. Ļoti blīvi audzētiem vīnogulājiem, kuros rindstarpu platums nepārsniedz 1,70 metrus, pastāvīga zālāju zelmeņa uzturēšana vai augsnes apstrāde var radīt tehniskas problēmas (saistībā ar mehanizāciju, aprīkojumu, rīkiem). Ja vīnkoki ir zemi, zālāju zelmenis palielina arī pavasara salnu radīto risku. Turklāt augu segas klātbūtne palielina konkurenci vīnogulāju ūdens apgādes ziņā, jo stādījumu blīvums ir lielāks. Savukārt attiecībā uz vīnogulājiem, kas tiks iestādīti pēc specifikācijas apstiprināšanas, ir zināms, ka tiem jāatbilst jaunieviestajiem agrovides noteikumiem, neatkarīgi no blīvuma un rindstarpu platības.

Šis grozījums vienoto dokumentu neietekmē.

11. Reģistra kārtošana

2. nodaļas II iedaļas 3. punktā vārdu “potenciālā” aizstāj ar vārdu “dabiskā” un vārdu “grādi” aizstāj ar vārdiem “spirta dabiskā tilpumkoncentrācija”.

Lai nodrošinātu atbilstību tai redakcijai, kas izmantota visās Anjou Saumur apgabalā iegūtu produktu specifikācijās, ar formulējumu “spirta dabiskā tilpumkoncentrācija” ir aizstāts formulējums “potenciālā stiprība” vai “grādi”. Šie grozījumi padara specifikāciju vieglāk lasāmu. Noteikumi par reģistru kārtošanu tiek saskaņoti, lai atvieglotu pārbaužu plāna izstrādi un šo reģistru kontroli.

Šis grozījums vienoto dokumentu neietekmē.

12. Galvenie pārbaudāmie parametri

Lai nodrošinātu redakcionālu konsekvenci galveno Anjou Saumur apgabala specifikācijās pārbaudāmo parametru aprakstam, ir pārskatīts 3. nodaļas teksts.

Šis grozījums vienoto dokumentu neietekmē.

VIENOTAIS DOKUMENTS

1. Produkta nosaukums

“Coteaux du Layon”

2. Ģeogrāfiskās izcelsmes norādes veids

ACVN – aizsargāts cilmes vietas nosaukums

3. Vīna produktu kategorijas

1. Vīni

4. Vīna vai vīnu apraksts

Coteaux du Layon

Atlikumcukurus saturoši nedzirkstoši baltvīni, kas izgatavoti no “Chenin B” šķirnes vīnogām, kuras novāktas pēc pārgatavošanās. Vīni ir izsmalcināti, eleganti, ar sarežģītiem aromātiem un piemēroti izturēšanai. Baudot tie ir reizē patīkami un svaigi, stipri un izsmalcināti.

Vīniem ir šādas īpašības:

dabiskā spirta tilpumkoncentrācija ir vismaz 14 %,

vīniem, kuru spirta dabiskā tilpumkoncentrācija ir mazāka par 18 %, spirta minimālā faktiskā tilpumkoncentrācija ir 10 % un 11 %,

fermentējamo cukuru (glikozes un fruktozes) saturs pēc fermentācijas ir vismaz 34 g/l,

kopējais skābuma saturs un kopējais sēra dioksīda saturs ir tāds, kā noteikts Kopienas tiesību aktos.

Vispārīgie analītiskie parametri Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums Maksimālais gaistošais skābums (miliekvivalentos uz litru) 25 Maksimālais kopējais sēra dioksīda saturs (miligramos uz litru)

“Sélection grains nobles” [Pelnpelēkās (“dižciltīgās”) puves skartas vīnogas]

Ar norādi “sélection grains nobles” apzīmēto vīnu raksturu nosaka ļoti liela cukuru koncentrācija vīnogās. Šie oriģinālie vīni ir ļoti aromātiski, ar paliekošu aromātisku pēcgaršu. Augļu un ziedu aromāti saplūst ar pārgatavības aromātiem, piemēram, ar žāvētu vai cukurotu augļu vai medus aromātiem. Skābuma, spirta satura un glicerīna satura līdzsvars gadu gaitā ļauj šiem vīniem kļūt vēl daudzveidīgākiem.

Vīniem ir šādas īpašības:

spirta dabiskā tilpumkoncentrācija ir vismaz 19 %,

fermentējamo cukuru (glikozes un fruktozes) saturs pēc fermentācijas ir vismaz 34 g/l,

vīniem, kuru spirta dabiskā tilpumkoncentrācija ir mazāka par 18 %, spirta minimālā faktiskā tilpumkoncentrācija ir 10 % un 11 %.

kopējais skābuma saturs un kopējais sēra dioksīda saturs ir tāds, kā noteikts Kopienas tiesību aktos.

Vispārīgie analītiskie parametri Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums Maksimālais gaistošais skābums (miliekvivalentos uz litru) 25 Maksimālais kopējais sēra dioksīda saturs (miligramos uz litru)

“Coteaux du Layon”, pēc kura rakstīts pašvaldības nosaukums

Vīnos, uz kuriem attiecas kontrolētais cilmes vietas nosaukums “Coteaux du Layon”, kam pievienots vīnogu izcelsmes pašvaldības nosaukums, parasti fermentējamo cukuru saturs ir nedaudz lielāks. Atšķirības augsnes īpašībās un nogāžu vērsums nosaka vīnos dažas konkrētas nianses. Piemēram, vīniem, kuri ražoti no vīnogām, kas audzētas nogāzēs, kuras attiecībā pret Rochefort-sur-Loire pašvaldības teritoriju ir vērstas nedaudz ziemeļu virzienā, piemīt minerālitāte, savukārt vīnos no vīnogām, kas audzētas nogāzēs, kurām attiecībā pret Beaulieu-sur-Layon Faye-d’Anjou un Saint-Aubin-de-Luigné pašvaldību teritoriju ir dienvidu virziena vērsums, bieži vien ir raksturīgas notis, kas saistītas ar “pelnpelēkās puves” veidošanos, ko ierosinājusi sēne Botrytis cinerea. Vīni, kas ražoti no vīnogām, kuras audzētas lēzenajās pakalnu nogāzēs Lejonas [Layon] upes kreisajā krastā Rablay-sur-Layon un Saint-Lambert-du-Lattay pašvaldību teritorijā, ir stipri un harmoniski.

Vīniem ir šādas īpašības:

spirta dabiskā tilpumkoncentrācija ir vismaz 15 %,

fermentējamo cukuru (glikozes un fruktozes) saturs pēc fermentācijas ir vismaz 34 g/l,

vīniem, kuru spirta dabiskā tilpumkoncentrācija ir mazāka par 19 %, spirta minimālā faktiskā tilpumkoncentrācija ir 11 % un 12 %,

kopējais skābuma saturs un kopējais sēra dioksīda saturs ir tāds, kā noteikts Kopienas tiesību aktos.

Vispārīgie analītiskie parametri Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums Maksimālais gaistošais skābums (miliekvivalentos uz litru) 25 Maksimālais kopējais sēra dioksīda saturs (miligramos uz litru)

“Premier cru Chaume”

Vīniem ar norādi “premier cru”, kuru papildina ģeogrāfiskais nosaukums “Chaume”, ir raksturīga izsmalcinātība, elegance, lieliska aromāta nianšu daudzveidība, kurā bieži vien izceļas cukurotiem augļiem un cidoniju džemam raksturīgas notis.

Vīniem ir šādas īpašības:

spirta dabiskā tilpumkoncentrācija ir vismaz 16,5 %,

fermentējamo cukuru (glikozes un fruktozes) saturs pēc fermentācijas ir vismaz 80 g/l,

kopējais skābuma saturs un kopējais sēra dioksīda saturs ir tāds, kā noteikts Kopienas tiesību aktos.

Vispārīgie analītiskie parametri Maksimālais kopējais spirta saturs (tilp. %) Minimālais faktiskais spirta saturs (tilp. %) 11 Minimālais kopējais skābums Maksimālais gaistošais skābums (miliekvivalentos uz litru) 25 Maksimālais kopējais sēra dioksīda saturs (miligramos uz litru)

5. Vīndarības metodes

a. Galvenās vīndarības metodes

Koksnes šķeldas izmantošana

Īpašā vīndarības metode

Koksnes šķeldas izmantošana ir aizliegta.

Bagātināšana

Īpašā vīndarības metode

Bagātināšana ir atļauta, ievērojot specifikācijā izklāstītos noteikumus.

Vīniem, kurus drīkst apzīmēt ar norādi “sélection de grains nobles”, jebkādas bagātināšanas darbības ir aizliegtas.

Vīniem, kurus drīkst apzīmēt ar norādi “premier cru”, ko papildina ģeogrāfiskais nosaukums “Chaume”, ir aizliegtas jebkuras bagātināšanas darbības un novāktās vīnogu ražas termiska apstrāde temperatūrā, kas zemāka par –5 °C.

Īpašā vīndarības metode

Ražojot vīnus, kurus drīkst apzīmēt ar norādi “premier cru”, ko papildina ģeogrāfiskais nosaukums “Chaume”, nedrīkst izmantot ar gliemežskrūvi aprīkotas savākšanas tvertnes, stampātājpreses vai nepārtrauktas darbības preses.

Vīnus kopj apstākļos, kas noteikti specifikācijā.

Līdztekus še iepriekš izklāstītajiem noteikumiem vīndarības metožu jomā jāievēro arī attiecīgās saistības, kas minētas Savienības līmeņa tiesību aktos un Lauku un jūras zvejas kodeksā [Code rural et de la pêche maritime].

Blīvums

Audzēšanas prakse

Vīnkoku stādījumu minimālā biezība ir 4000 vīnkoku stādu uz vienu hektāru platības. Šiem vīnkokiem attālums starp rindām nedrīkst būt lielāks par 2,50 m un atstatums starp vienas rindas stādiem nedrīkst būt mazāks par 1 m. Vīnogulāju zemesgabali, kuros stādījumu blīvums ir mazāks par 4000 stādiem uz hektāru, bet lielāks vai vienāds ar 3300 stādiem uz hektāru, ir tiesīgi attiecībā uz savu ražu pretendēt uz ACVN, ja tiek ievēroti palisāžas ierīkošanas noteikumi un specifikācijā paredzētais lapotnes augstums. Šajos vīnogulāju zemesgabalos rindstarpu platība nedrīkst būt lielāka par 3 metriem un atstatums starp vienas rindas stādiem nedrīkst būt mazāks par 1 metru.

Ražojot vīnus, kurus drīkst apzīmēt ar norādi “premier cru”, ko papildina ģeogrāfiskais nosaukums “Chaume”, vīnogulāju minimālā biezība ir 4500 stādi uz hektāru. Rindstarpu platums tajos nedrīkst būt lielāks par 2,20 metriem, bet atstatums starp vienas rindas vīnkokiem nedrīkst būt mazāks par 1 metru.

Vīnogulāju apgriešana un palisāžu ierīkošana

Audzēšanas prakse

Vīnogulājus apgriež jauktā veidā ne vēlāk kā 30. aprīlī, uz katra vīnkoka atstājot ne vairāk kā 12 vīnstīgu pumpurus un uz katra gari apgrieztā vīnkokā – ne vairāk kā 4 vīnstīgu pumpurus.

Ražojot vīnus, kurus drīkst apzīmēt ar norādi “premier cru”, ko papildina ģeogrāfiskais nosaukums “Chaume”, vīnogulājus apgriež jauktā veidā ne vēlāk kā 30. aprīlī, uz katra vīnkoka atstājot ne vairāk kā 12 vīnstīgu pumpurus. Fenoloģiskajā posmā, kas atbilst 11 vai 12 lapām, augļzaru skaits gadā uz katru stādu ir mazāks vai vienāds ar 10.

Atsietās lapotnes augstums ir vismaz vienāds ar 0,6 reizes lielāku rindstarpu platumu; atsietās lapotnes augstumu mēra starp lapotnes apakšējo robežu, kas atrodas vismaz 0,40 metrus virs zemes, un augšējo apgriešanas robežu, kura noteikta vismaz 0,20 metrus virs palisādes augšējās stieples.

Vīnogulāju zemesgabali, kuros stādīšanas blīvums ir mazāks par 4000 stādiem uz hektāru, bet ir lielāks vai vienāds ar 3300 stādiem uz hektāru, atbilst arī šādiem palisāžas ierīkošanas noteikumiem: palisādes mietu virszemes daļas minimālais augstums ir 1,90 metri; atsiešanas sistēma sastāv no 4 līmeņu stieplēm; augšējās stieples minimālais augstums ir 1,85 metri virs zemes. Šie īpašie noteikumi neattiecas uz vīniem, kurus drīkst apzīmēt ar norādi “premier cru”, ko papildina ģeogrāfiskais nosaukums “Chaume”.

Apūdeņošana

Audzēšanas prakse

Apūdeņošana ir aizliegta.

Raža

Audzēšanas prakse

Vīnus ražo no pārgatavām vīnogām. Ražojot vīnus, kurus drīkst apzīmēt ar norādi “sélection de grains nobles”, izmanto tādas vīnogas, kuras ir uzkrājušas cukurus uz vīnogulāja un kuras ir skārusi Botrytis cinerea ierosinātā pelēkā puve.

Vīnogas novāc ar rokām, veicot secīgu šķirošanu.

Ražojot vīnus, kurus drīkst apzīmēt ar norādi “premier cru”, ko papildina ģeogrāfiskais nosaukums “Chaume”, ir aizliegts izmantot ar gliemežskrūvi aprīkotas pašizgāzējas tvertnes un pašizgāzējus, kas aprīkoti ar lāpstiņveida sūkni; vīnogu slāņa augstums konteineros, ko izmanto ražas pārvadāšanai, ir mazāks par vai vienāds ar 1 metru.

b. Maksimālā ražība

“Coteaux du Layon”:

40 hektolitri no hektāra

“Coteaux du Layon”, pēc kura rakstīts vīnogu izcelsmes pašvaldības nosaukums:

35 hektolitri no hektāra

“Coteaux du Layon”, pēc kura iekļauta norāde “premier cru”, kas papildināta ar ģeogrāfisko nosaukumu “Chaume”:

30 hektolitri no hektāra

6. Noteiktais ģeogrāfiskais apgabals

a) Visi ražošanas posmi notiek ģeogrāfiskajā apgabalā, kura perimetrā, pamatojoties uz 2018. gada oficiālo administratīvi teritoriālo klasifikatoru, aptverta šādu Maine-et-Loire departamenta pašvaldību teritorija: Aubigné-sur-Layon, Beaulieu-sur-Layon, Bellevigne-en-Layon (agrākās deleģēto pašvaldību Champ-sur-Layon, Faveraye-Mâchelles, Faye-d’Anjou, Rablay-sur-Layon un Thouarcé teritorijas), Chalonnes-sur-Loire, Chaudefonds-sur-Layon, Chemillé-en-Anjou (agrākās deleģēto pašvaldību Chanzeaux un La Jumellière teritorijas), Cléré-sur-Layon, Doué-en-Anjou (agrākās deleģēto pašvaldību Brigné, Concourson-sur-Layon, Saint-Georges-sur-Layon un Les Verchers-sur-Layon teritorijas), Lys-Haut-Layon (agrākās deleģēto pašvaldību La Fosse-de-Tigné, Nueil-sur-Layon, Tancoigné, Tigné un Trémont teritorijas), Passavant-sur-Layon, Rochefort-sur-Loire, Terranjou (agrākās deleģēto pašvaldību Chavagnes un Martigné-Briand teritorijas), Val-du-Layon (agrākās deleģēto pašvaldību Saint-Aubin-de-Luigné un Saint-Lambert-du-Lattay teritorijas).

b) Vīniem, kurus drīkst apzīmēt ar norādi “premier cru”, kas papildināta ar ģeogrāfisko nosaukumu “Chaume”, visi ražošanas posmi notiek ģeogrāfiskajā apgabalā, kura perimetrā, pamatojoties uz 2018. gada oficiālo administratīvi teritoriālo klasifikatoru, aptverta šādas Maine-et-Loire departamenta pašvaldības teritorija: Rochefort-sur-Loire.

7. Galvenās vīna vīnogu šķirnes

“Chenin B”

8. Saiknes vai saikņu apraksts

1. - Informācija par ģeogrāfisko apgabalu

a) Saiknes veidošanā ietilpstošo dabas faktoru apraksts

Ar “Coteaux du Layon” apzīmēti vīndārzi stiepjas pāri pakalnu nogāzēm gar Lejonas upi, kura plūst nelielas ielejas gravā, kas augštecē pavērsta uz dienvidrietumiem/ziemeļaustrumiem, bet pēc tam pagriežas uz ziemeļrietumiem, līdz vietai, kur tā – pašvaldības Verchers-sur-Layon teritorijā – saplūst ar Luāru. 2018. gadā ģeogrāfiskais apgabals aptvēra Maine-et-Loire departamenta 13 pašvaldību teritoriju, kas atrodas Lejonas upes labajā un kreisajā krastā.

Beaulieu-sur-Layon, Faye-d’Anjou, Rablay-sur-Layon, Rochefort-sur-Loire, Saint-Aubin-de-Luigné un Saint-Lambert-du-Lattay ir pašvaldības, kurās audzē vīnogas un ar kuru nosaukumu drīkst papildināt kontrolēto cilmes vietas nosaukumu; tās atrodas šā vīndārza centrā, abu Lejonas upes krastu lejupējās nogāzēs. Pašvaldības Rochefort-sur-Loire teritorijā, uz dienvidiem pavērstā upes līkumā, ir izvietojies Chaume pakalns.

Zemesgabalos, kas precīzi noteikti vīnogu ražas novākšanai, ir augsnes, kas veidojušās uz vairāk vai mazāk noārdītiem slānekļa cilmiežiem, kurus atkarībā no reljefa var klāt detrīta formācijas, kas pieder pie cenomāna vai pliocēna stāva. Dažos zemesgabalos augsnes sastāvā vietām ietilpst vulkāniski skābi veidojumi (riolīti) vai bāziski veidojumi (spilitēm), sastopama arī smilšmāla augsne uz karbona perioda oļu konglomerātiem un smilšakmens, kā arī sekla augsne ar silūra perioda kvarca un ftanītu starpslāņiem.

Reljefam ir liela nozīme dabiskās vides konfigurācijā, un abiem Lejonas upes krastiem nav vienāda tipoloģija. Labajā krastā nogāzes ir ļoti stāvas, to slīpums dažviet sasniedz 40 %, un bieži vien tās sniedzas vairāk nekā 60 metru virs upes gultnes. Kreisajā krastā nogāzes pārsvarā ir lēzenākas, un to virsotnes reti pārsniedz 20 metrus virs upes.

Tomēr visiem šiem zemesgabaliem ir kopīgas īpašības. Tie atklāj plašu skatu uz ainavu, un augsnēm ir labi hidrotermiskā režīma apstākļi. Šīm augsnēm nav nekādu pazīmju, kas liecinātu, ka tās būtu pārmitras, un to ūdens rezerves ir ļoti mērenas.

Ģeogrāfiskais apgabals ir anklāvs ar retiem nokrišņiem, un no okeāna mitruma to aizsargā reljefa pacēlumi Šoletē (Choletais) un Možas (Mauges) pusē. Nokrišņu daudzums gadā ir aptuveni 550–600 milimetri, bet Šoletē tas pārsniedz 800 milimetrus. Vīnogulāju veģetatīvā cikla laikā nokrišņu daudzums ir par 100 milimetriem mazāks nekā pārējā departamentā. Gada vidējā temperatūra ir salīdzinoši augsta (aptuveni 12 °C) un par 1 °C augstāka nekā Maine-et-Loire departamentā kopumā. Šā ģeogrāfiskā apgabala īpašo mezoklimatu raksturo dienvidu apgabaliem līdzīga flora, un plaši izplatīti ir akmeņozoli un pīnijas.

b) Saiknes veidošanā ietilpstošo cilvēkfaktoru apraksts

Ir zināms, ka jau kopš mūsu ēras 1. gadsimta Anžū [Anjou] bez pārtraukuma tiek kopti vīndārzi. Burdiņē (Bourdigné) 1529. gadā rakstīja par šiem vīndārziem kā par “Noasa šedevru”. Vīnogulāji tur labi aug jau no 6. gadsimta. Olivjē de Seress (Olivier de Serres) 1600. gadā “Lauksaimniecības un lauku apstrādes teātrī” izdara konkrētu novērojumu: “Kopumā visās šīs karaļvalsts provincēs [..] ir ieteicams pagaidīt ar vīnogu novākšanu līdz lapu nokrišanai vīndārzos; un dodoties tālāk, uz Anžū pusi, Meinā un tās apkārtnē, kad nobriedušās vīnogas sāk krist zemē, tas notiek ne tikai vēlās klimata maiņas, bet arī vīnogu dabas dēļ, jo tās uzbriest kā želeja.” Tādējādi jāsecina, ka vīnogu vēlā novākšana ir jau sena ieraža.

Tomēr savu reputāciju Anžū vīndārzi ieguva laikā no 12. līdz 13. gadsimtam, pateicoties Plantagenetu (Plantagenêt) ģimenei. Anrī II un Akvitānijas Eleanoras valdīšanas laikā “Anžū vīns” nonāca uz vislabākajiem galdiem. Vīndārzi “Coteaux du Layon” attīstījās 16. gadsimtā, ienākot holandiešu tirgoņiem, kuri, novērtējuši šā vīna piemērotību pārvadāšanai pa jūru, ļāva iepazīt vīnogu šķirnes “Chenin B” kvalitāti arī aiz robežām. Šie vīndārzi pieredzēja īpaši lielu uzplaukumu 1780. gadā, kad tika veikta Lejonas upes padziļināšana, lai tajā varētu ienākt holandiešu flotes liellaivas.

Šķiet, ka pati vīnogu šķirne “Chenin B” ir cēlusies šajā reģionā. Kā jau rustikālai vīnogu šķirnei, tās potenciāls būtiski atšķiras atkarībā no augsnes, kurā vīnogulājus iestāda. Vīndari arī jau sen izprata, cik svarīgi ir šīs šķirnes vīnogas novākt tad, kad tās ir pilnībā nogatavojušās, kā arī ievērot īpašas novākšanas metodes. Odartas (Odart) grāfs 1845. gadā “Traktātā par vīnogu šķirnēm” norādīja: “Jāpievieno arī nosacījums, ka šīs vīnogas novāc tikai vēlā gatavības posmā, piemēram tādas, kādas tās kļūst līdz Visu svēto dienai, kad lietavu mīkstinātā miziņa lobās nost pati.”

Tādēļ pilnīga nogatavošanās ir ražas novākšanas priekšnosacījums. Žuljēns (Jullien) 1816. gadā “Visu zināmo vīndārzu topogrāfijā” norādīja, ka: “Labos gados vīnogas novāc vairākas reizes; abus pirmos vākumus, kas sastāv tikai no visgatavākajām vīnogām, izmanto vīniem, kurus sūta uz ārzemēm; vīnu, ko iegūst no trešā vākuma, dzer paši…”.

Starp šiem vīndārziem dažas pašvaldības vienmēr ir bijušas labi zināmas, un angļu ģeogrāfs Viljams Gutrijs (William Guthrie, 1708-1770) 1802. gadā publicētajā savas grāmatas “Jaunā universālā ģeogrāfija” tulkojumā jau tolaik minēja lielāko daļu pašvaldību, kas pašlaik izmanto iespēju pievienot savu nosaukumu šim kontrolētajam cilmes vietas nosaukumam. Dekrēts par kontrolētā cilmes vietas nosaukuma “Coteaux du Layon” atzīšanu 1950. gada 18. februārī deva šādu iespēju pašvaldībām Beaulieu-sur-Layon, Faye-d’Anjou, Rablay-sur-Layon, Rochefort-sur-Loire, Saint-Aubin-de-Luigné un Saint-Lambert-du-Lattay.

Papildu ģeogrāfiskais nosaukums “Chaume” attiecas uz nogāzi, kas saskaņā ar oriģinālo topogrāfiju ir vērsta pret dienvidiem un atrodas upes līkuma vidusdaļā, Rochefort-sur-Loire pašvaldībā un anklāvā starp pašvaldībām Beaulieu-sur-Layon un Saint-Aubin-de-Luigné. Kad īpašnieks Fulks Nera (Foulques Nerra) 11. gadsimta sākumā tos novēlēja Roqueray d’Angers abatijai, šīs nogāzes ļoti ātri iemantoja lielu slavu. Jaunākos laikos un jo īpaši no 20. gadsimta 80. gadiem ražotāji ir labāk pielāgojuši vīnkoku stādījumu apgriešanas un veidošanas paņēmienus, stingrāk izstrādājuši noteikumus par ražas novākšanu, sagaidot, kad vīnogas sasniedz optimālu gatavību, un uzlabojuši tehniskus paņēmienus vīna kopšanas kontrolei un ilguma ievērošanai. Šā kolektīvā darba rezultātā tika atzīta norāde “premier cru”.

2. - Informācija par produkta kvalitāti un īpašībām

Šie vīni ir izsmalcināti un eleganti. Baudot tie ir patīkami, svaigi, stipri un izsmalcināti, un to aromāti ir daudzveidīgi. Vīni ir piemēroti ilgstošai izturēšanai; tie priecē pieredzējušus degustētājus.

Vīnos, uz kuriem attiecas kontrolētais cilmes vietas nosaukums “Coteaux du Layon”, kam pievienots vīnogu izcelsmes pašvaldības nosaukums, parasti fermentējamo cukuru saturs ir nedaudz lielāks. Atšķirības augsnes īpašībās un nogāžu vērsums nosaka vīnos dažas konkrētas nianses. Piemēram, vīniem, kuri ražoti no vīnogām, kas audzētas nogāzēs, kuras attiecībā pret Rochefort-sur-Loire pašvaldības teritoriju ir vērstas nedaudz ziemeļu virzienā, piemīt minerālitāte, savukārt vīnos no vīnogām, kas audzētas nogāzēs, kurām attiecībā pret Beaulieu-sur-Layon Faye-d’Anjou un Saint-Aubin-de-Luigné pašvaldību teritoriju ir dienvidu virziena vērsums, bieži vien ir raksturīgas notis, kas saistītas ar “pelnpelēkās puves” veidošanos, ko ierosinājusi sēne Botrytis cinerea. Vīni, kas ražoti no vīnogām, kuras audzētas lēzenajās pakalnu nogāzēs Lejonas upes kreisajā krastā Rablay-sur-Layon un Saint-Lambert-du-Lattay komūnu teritorijā, ir stipri un harmoniski.

Ar norādi “sélection grains nobles” apzīmēto vīnu raksturu nosaka ļoti liela cukuru koncentrācija vīnogās. Šie oriģinālie vīni ir ļoti aromātiski, ar paliekošu aromātisku pēcgaršu. Augļu un ziedu aromāti saplūst ar pārgatavības aromātiem, piemēram, ar žāvētu vai cukurotu augļu vai medus aromātiem. Skābuma, spirta satura un glicerīna satura līdzsvars gadu gaitā ļauj šiem vīniem kļūt vēl daudzveidīgākiem.

Vīniem ar norādi “premier cru”, kuru papildina ģeogrāfiskais nosaukums “Chaume”, ir raksturīga izsmalcinātība, elegance, lieliska aromāta nianšu daudzveidība, kurā bieži vien izceļas cukurotiem augļiem un cidoniju džemam raksturīgas notis.

3. - Cēloņsakarības

Seklo augšņu un reljefa īpatnību apvienojums, kas vīnkopības zemesgabaliem nodrošina iespēju saņemt daudz saules gaismas, sekmē regulāru, bet ierobežotu apūdeņošanu un ļauj šķirnes “Chenin B” vīnogām pilnībā izpaust savu potenciālu. Ievērojot tradīcijas, noteiktais zemesgabalu apgabals aptver tikai tos zemesgabalus, kuri atrodas pakalnu nogāzēs un kuros ir sekla augsne. Šāds izvietojums prasa vīnkoku optimālu pārvaldību, kā arī ražošanas jaudas un potenciāla kontroli; tas ir teikts specifikācijā, uzsverot, ka vīnogulāju ražības līmenis nav liels un ka vīnkokus apgriež īsus.

Dienvidu apgabaliem līdzīgs mezoklimats, vīndārzu ierīkošana dažkārt pat stāvās nogāzēs, kā arī pielāgota vīndārzu apsaimniekošana, veicina cukuru uzkrāšanos vīnogās, piemērojot kaltēšanas paņēmienu (ogas žūst uz vīnogulāja), kas ir raksturīgs šīm vīndārzam.

Arī ūdensteces klātbūtne ļauj pārsniegt vienkāršās ogu nobriešanas posmu, lai sasniegtu pārgatavības pakāpi; tas notiek pateicoties rīta miglām, kas ir būtiskas sēnes Botrytis cinerea un tādējādi arī “pelēkās puves” attīstībai, jo īpaši attiecībā uz vīniem, kurus apzīmē ar norādi “sélection de grains nobles”.

Sagaidot, kamēr vīnogas būs pilnībā nogatavojušās, lai rudenī varētu īsā laikā veikt ražas novākšanu, pēc tam manuāli veicot vīnogu vairākkārtīgu šķirošanu uz tā paša zemesgabala, lai atlasītu ogas ar dabisku koncentrāciju vai ar “pelēkās puves” iedarbību (“iedegušās” ogas) – tādējādi vienlaikus izpaužas gan ražotāju tehnoloģiskā kompetence, gan ļoti īpašās prasmes attiecībā uz šķirnes “Chenin B” vīnogām. Saglabājot tradicionālo vīnogu novākšanu ar rokām, vīndari arī palīdz saglabāt šo pakalnu nogāzēs iekopto vīndārzu savdabīgumu un īpašības.

Specifikācijā noteiktā vīnu kopšana, kas var ilgt vismaz līdz tā gada 1. jūlijam, kas ir pēc ražas novākšanas, vīniem ar norādi “premier cru” vai līdz tā gada 1. jūnijam, kas ir otrais gads pēc ražas novākšanas, vīniem ar norādi “sélection de grains nobles”, un pareiza vīnu izturēšana pudelēs veicina aromātiskās sarežģītības pastiprināšanos, kas pamanāma degustējot. To raksturo populārs vietējais izteiciens: ““Coteaux du Layon” vīni ir vienmēr dzīvi, tie nezūd kā pudeļu korķi.”

Godārs Foltrjē (Godard Faultrier), 19. gadsimta Anžū vēsturnieks, rakstīja: “Ja kāds Anžū iedzīvotājs būtu ieradies Javas salā pirms revolūcijas un ievests Nīderlandes Austrumindijas kompānijas gubernatora pilī, es domāju, ka viņš būtu patiesi iepriecināts, ieraugot dzirkstošo Anžū vīnu šā valdoņa kausā, kurš, kā rakstīja Voltērs, parādījās publiski tikai izrotājies ar karalisko purpuru, un viņš pēc šā dzēriena dzintarkrāsas mantijas būtu atpazinis, ka tas ir mūsu vispieprasītākais vīns “Coteaux du Layon”.”

Ražotāji, apzinoties, ka viņu rīcībā ir unikāla teritorija, kas ļoti rūpīgi jāuztur, paaudžu paaudzēs ir uzlabojuši sava vīna reputāciju, kas tagad jau ir starptautiska.

9. Būtiski papildu nosacījumi (fasēšna, marķēšana, citas prasības)

Tiešās apkaimes apgabals

Tiesiskais regulējums:

ES tiesību akti

Papildu nosacījuma veids:

atkāpe attiecībā uz ražošanu noteiktajā ģeogrāfiskajā apgabalā

Nosacījuma apraksts

a) Tiešās apkaimes apgabalu, kas noteikts, paredzot atkāpi attiecībā uz vinifikāciju, vīnu gatavošanu un kopšanu, veido: “— Deux-Sèvres Departamentā: Argenton-l’Église, Bouillé-Loretz, Brion-près-Thouet, Louzy, Mauzé-Thouarsais, Oiron, Saint-Cyr-la-Lande, Sainte-Radegonde, Sainte-Verge, Saint-Martin-de-Mâcon, Saint-Martin-de-Sanzay, Thouars, Tourtenay un Val en Vignes (agrākās deleģēto pašvaldību Bouillé-Saint-Paul un Cersay teritorijas); — Indre-et-Loire Departamentā: Saint-Nicolas-de-Bourgueil; — Loire-Atlantique Departamentā: Ancenis, Le Loroux-Bottereau, Le Pallet, La Remaudière, Vair-sur-Loire (agrākā deleģētās pašvaldības Anetz teritorija) un Vallet; — Maine-et-Loire Departamentā: Allonnes, Angers, Antoigné, Artannes-sur-Thouet, Blaison-Saint-Sulpice (agrākās deleģēto pašvaldību Blaison-Gohier un Saint-Sulpice teritorijas), Bouchemaine, Brain-sur-Allonnes, Brézé, Brissac Loire Aubance (agrākās deleģēto pašvaldību Alleuds, Brissac-Quincé, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne, Saint-Saturnin-sur-Loire, Saulgé-l’Hôpital un Vauchrétien teritorijas), Brossay, Cernusson, Chacé, Champtocé-sur-Loire, Chemillé-en-Anjou (agrākās deleģēto pašvaldību Valanjou teritorijas), Cizay-la-Madeleine, Le Coudray-Macouard, Courchamps, Denée, Dénezé-sous-Doué, Distré, Doué-en-Anjou (agrākās deleģēto pašvaldību Forges, Meigné un Montfort teritorijas), Épieds, Fontevraud-l’Abbaye, Les Garennes sur Loire (agrākās deleģēto pašvaldību Juigné-sur-Loire un Saint-Jean-des-Mauvrets teritorijas), Gennes-Val-de-Loire (agrākās deleģēto pašvaldību Chênehutte-Trêves-Cunault, Gennes, Grézillé, Saint-Georges-des-Sept-Voies un Le Thoureil teritorijas), Huillé, Ingrandes-Le-Fresne sur Loire (agrākā deleģētās pašvaldības Ingrandes teritorija), Jarzé Villages (agrākā deleģētās pašvaldības Lué-en-Baugeois teritorija), Louresse-Rochemenier, Lys-Haut-Layon (agrākās deleģēto pašvaldību Cerqueux-sous-Passavant un Vihiers teritorijas), Mauges-sur-Loire (agrākās deleģēto pašvaldību La Chapelle-Saint-Florent, Le Marillais, Le Mesnil-en-Vallée, Montjean-sur-Loire, La Pommeraye, Saint-Florent-le-Vieil, Saint-Laurent-de-la-Plaine un Saint-Laurent-du-Mottay teritorijas), Mazé-Milon (agrākās deleģēto pašvaldību Fontaine-Milon teritorijas), Montilliers, Montreuil-Bellay, Montsoreau, Mozé-sur-Louet, Mûrs-Erigné, Orée-d’Anjou (agrākās deleģēto pašvaldību Bouzillé, Champtoceaux, Drain, Landemont, Liré, Saint-Laurent-des-Autels un La Varenne teritorijas), Parnay, La Possonnière, Le Puy-Notre-Dame, Rou-Marson, Saint-Cyr-en-Bourg, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Just-sur-Dive, Saint-Macaire-du-Bois, Saint-Martin-du-Fouilloux, Saint-Melaine-sur-Aubance, Saint-Sigismond, Saumur, Savennières, Soucelles, Soulaines-sur-Aubance, Souzay-Champigny, Terranjou (agrākās deleģēto pašvaldību Notre-Dame-d’Allençon teritorijas), Tuffalun (agrākās deleģēto pašvaldību Ambillou-Château, Louerre un Noyant-la-Plaine teritorijas), Turquant, Les Ulmes, Varennes-sur-Loire, Varrains, Vaudelnay, Verrie, Verrières-en-Anjou (agrākās deleģēto pašvaldību Pellouailles-les-Vignes un Saint-Sylvain-d’Anjou teritorijas) un Villevêque; — Vienne Departamentā: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay un Les Trois-Moutiers;”

b) Vīniem, kurus drīkst apzīmēt ar norādi “premier cru”, kas papildināta ar ģeogrāfisko nosaukumu “Chaume”, tiešās apkaimes apgabalu, kas noteikts, paredzot atkāpi attiecībā uz vinifikāciju, vīnu gatavošanu un kopšanu, veido šādu Maine-et-Loire departamenta pašvaldību teritorija (pamatojoties uz 2018. gada oficiālo administratīvi teritoriālo klasifikatoru): Aubigné-sur-Layon, Beaulieu-sur-Layon, Bellevigne-en-Layon (agrākās deleģēto pašvaldību Champ-sur-Layon, Faveraye-Mâchelles, Faye-d’Anjou, Rablay-sur-Layon un Thouarcé teritorijas), Brissac Loire Aubance (agrākās deleģēto pašvaldību Brissac-Quincé un Vauchrétien teritorijas), Chalonnes-sur-Loire, Chaudefonds-sur-Layon, Chemillé-en-Anjou (agrākās deleģēto pašvaldību Chanzeaux teritorijas), Denée, Doué-en-Anjou (agrākās deleģēto pašvaldību Brigné un Les Verchers-sur-Layon teritorijas), Mauges-sur-Loire (agrākās deleģēto pašvaldību Montjean-sur-Loire un La Pommeraye teritorijas), Mozé-sur-Louet, Savennières, Soulaines-sur-Aubance, Terranjou (agrākās deleģēto pašvaldību Chavagnes, Martigné-Briand un Notre-Dame-d’Allençon teritorijas) un Val-du-Layon (agrākās deleģēto pašvaldību Saint-Aubin-de-Luigné un Saint-Lambert-du-Lattay teritorijas).

Marķēšana: papildu norādes – vīnogu izcelsmes pašvaldību nosaukumi

Tiesiskais regulējums:

valsts tiesību akti

Papildu nosacījuma veids:

papildu noteikumi par marķēšanu

Nosacījuma apraksts

Kontrolēto cilmes vietas nosaukumu drīkst papildināt ar vīnogu izcelsmes pašvaldības nosaukumu, ievērojot specifikācijā paredzētos noteikumus.

Vīnogu izcelsmes pašvaldības nosaukumā izmanto rakstzīmes, kuru lielums gan augstumā, gan platumā nepārsniedz to rakstzīmju lielumu, ar kurām atveido ACVN.

Marķēšana: norāde “sélection de grains nobles”

Tiesiskais regulējums:

ES tiesību akti

Papildu nosacījuma veids:

papildu noteikumi par marķēšanu

Nosacījuma apraksts

Kontrolēto cilmes vietas nosaukumu, neatkarīgi no tā, vai tas ir vai nav papildināts ar vīnogu izcelsmes pašvaldības nosaukumu, drīkst papildināt ar norādi “sélection de grains nobles”, ievērojot specifikācijā paredzētos noteikumus.

To vīnu marķējumā, uz kuriem attiecas norāde “sélection de grains nobles”, obligāti norāda arī ražas gadu.

Marķēšana: norāde “premier cru”

Tiesiskais regulējums:

ES tiesību akti

Papildu nosacījuma veids:

papildu noteikumi par marķēšanu

Nosacījuma apraksts

Norāde “premier cru” ir paredzēta vīniem, kuru ACVN ir papildināts ar ģeogrāfisko nosaukumu “Chaume”, ievērojot specifikācijā paredzētos noteikumus.

Papildu ģeogrāfisko nosaukumu “Chaume” neraksta vienā rindā ar norādi “premier cru”.

Papildu ģeogrāfiskajā nosaukumā “Chaume” izmanto rakstzīmes, kuru lielums gan augstumā, gan platumā nepārsniedz to rakstzīmju lielumu, ar kurām atveido ACVN.

Marķēšana: ģeogrāfiskais nosaukums “Val de Loire”

Tiesiskais regulējums:

valsts tiesību akti

Papildu nosacījuma veids:

papildu noteikumi par marķēšanu

Nosacījuma apraksts

Kontrolēto cilmes vietas nosaukumu drīkst papildināt ar ģeogrāfisko nosaukumu “Val de Loire”, ievērojot noteikumus, kas attiecībā uz šā ģeogrāfiskā nosaukuma lietošanu ir paredzēti specifikācijā. Ģeogrāfiskā nosaukumā “Val de Loire” izmantotie burti ne augstumā, ne platumā nedrīkst būt lielāki par divām trešdaļām no tiem burtiem, kādi izmantoti, atveidojot šo kontrolēto cilmes vietas nosaukumu.

Marķēšana: mazākas ģeogrāfiskās vienības norādīšana un fakultatīvā norāde

Tiesiskais regulējums:

valsts tiesību akti

Papildu nosacījuma veids:

papildu noteikumi par marķēšanu

Nosacījuma apraksts

To vīnu marķējumā, uz kuriem attiecas kontrolētais cilmes vietas nosaukums, var norādīt mazākas ģeogrāfiskās vienības nosaukumu, ar nosacījumu, ka:

— tā ir kadastrā reģistrēta vieta;

— šis nosaukums ir ierakstīts ražas deklarācijā.

Kadastrā reģistrētās vietas nosaukuma rakstzīmju lielums ne augstumā, ne platumā nepārsniedz pusi no to rakstzīmju lieluma, ar kādām atveido kontrolēto cilmes vietas nosaukumu.

Marķēšana: rakstzīmju lielums

Tiesiskais regulējums:

valsts tiesību akti

Papildu nosacījuma veids:

papildu noteikumi par marķēšanu

Nosacījuma apraksts

Visas fakultatīvās norādes, kuru izmantošanu saskaņā ar Kopienas noteikumiem var regulēt dalībvalstis, marķējumā norāda ar burtiem, kuru augstums un platums nav vairāk kā divas reizes lielāks par to burtu augstumu un platumu, kādi izmantoti kontrolētā cilmes vietas nosaukuma atveidei.

Saite uz produkta specifikāciju

https://info.agriculture.gouv.fr/gedei/site/bo-agri/document_administratif-7ab93419-47c9-4eb0-94fd-ae83a8828145

(1) OV L 9, 11.1.2019., 2. lpp.